L 254/20 Jurnalul Oficial al Uniunii Europene 30.9.2011 DECIZIA COMISIEI din 29 septembrie 2011 de încheiere a procedurii antidumping privind importurile de anumite sisteme de electrozi de grafit originare din Republica Populară Chineză (2011/642UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1225/2009 al Consiliului din 30 noiembrie 2009 privind protecția împotriva importurilor care fac obiectul unui dumping din partea ţărilor care nu sunt membre ale Comunității Europene (') (denumit în continuare „regulamentul de bază”), în special articolul 9, după consultarea Comitetului consultativ, întrucât: A. PROCEDURA (1) La 5 noiembrie 2010, Comisia Europeană (denumită în continuare „Comisia”) a primit o plângere privind un presupus dumping prejudiciabil în cazul anumitor sisteme de electrozi de grafit (denumite în continuare „electrozi de grafit) originare din Republica Populară Chineză (denumită în continuare „China”), depusă în conformitate cu articolul 5 din regulamentul de bază de către Asociaţia Europeană a Carbonului şi Grafitului (European Carbon and Graphite Association) (denumită în continuare „reclamantul”), în numele unor producători care reprezintă o proporție majoră, în acest caz mai mult de 50%, din producţia totală a Uniunii de anumite sisteme de electrozi de grafit. (2)  Plângerea conținea elemente de probă prima facie privind existența unui dumping și a unui prejudiciu material rezultat din acesta, care au fost considerate suficiente pentru a justifica deschiderea unei proceduri anti- dumping. (3) Comisia, după consultarea Comitetului consultativ, printr-un aviz publicat în Jurnalul Oficial al Uniunii Europene (?), a deschis o procedură antidumping privind importurile în Uniune de anumite sisteme de electrozi de grafit originare din China. (4) Comisia a anunţat oficial producătorii-exportatori din China, importatorii, comercianții, utilizatorii și asociaţiile cunoscute a fi vizate, autoritățile din China, precum şi (!) JO L 343, 22.12.2009, p. 51. (?) JO C 343, 17.12.2010, p. 24. toți producătorii cunoscuţi din Uniune cu privire la deschiderea procedurii. Părţile interesate au avut posibi- litatea de a-și prezenta în scris punctele de vedere și de a solicita o audiere în termenul stabilit în avizul de deschidere. (5) S-a acordat o audiere tuturor părţilor interesate care au solicitat acest lucru şi au arătat că există motive speciale pentru care ar trebui să fie audiate. B. RETRAGEREA PLÂNGERII ŞI ÎNCHEIEREA PROCEDURII (6) Printr-o scrisoare datată 8 iulie 2011 şi adresată Comisiei, reclamantul şi-a retras în mod formal plângerea. (  În conformitate cu articolul 9 alineatul (1) din regula- mentul de bază, procedura poate fi încheiată în cazul în care plângerea este retrasă, cu excepția cazului în care încheierea nu este în interesul Uniunii. (8) În această privință, se menționează faptul că Comisia nu a identificat niciun motiv care să indice că încheierea nu ar fi în interesul Uniunii și că niciun astfel de motiv nu a fost invocat de către părţile interesate. Prin urmare, Comisia a considerat că prezenta procedură ar trebui încheiată. Părţile interesate au fost informate în consecință şi li s-a acordat posibilitatea de a prezenta observații. Nu au fost primite observații care să indice faptul că încheierea nu ar fi în interesul Uniunii. (9) Prin urmare, Comisia concluzionează că procedura anti- dumping privind importurile în Uniune de anumite sisteme de electrozi de grafit originare din Republica Populară Chineză ar trebui încheiată, ADOPTĂ PREZENTA DECIZIE: Articolul 1 Procedura antidumping privind importurile de anumite sisteme de electrozi de grafit de tipul celor utilizaţi pentru cuptoare electrice, cu o densitate aparentă de minimum 1,5 g/cm? şi cu o rezistență electrică de maximum 7pOQ.m, originare din Republica Populară Chineză, încadrate în prezent la codul NC ex 8545 11 00, și racordurile utilizate pentru astfel de electrozi, încadrate în prezent la codul NC ex 8545 90 90, se încheie.